ananddey/assamese-wiki-corpus huggingface dataset:
নীলম ক্লেৰ

নীলম ক্লেৰ এগৰাকী ভাৰতীয় চিকিৎসক আৰু শিশুৰোগ বিশেষজ্ঞ। তেওঁ এগৰাকী নিঅ'নেটোলজিষ্ট হিচাপে নৱজাতক গহন চিকিৎসা যত্ন আৰু ভেণ্টিলেচনৰ ওপৰত অগ্ৰণী অৱদানৰ বাবে তেওঁ বিশেষভাৱে জনাজাত।তেওঁক অতি ক্ষুদ্ৰ পূৰ্বম্যাদী শিশুৰ বা জন্মতে ১০০০ গ্ৰামতকৈ কম ওজনৰ শিশু জীয়াই থকাৰ হাৰ ৯০ শতাংশলৈ উন্নত কৰাৰ বাবে নৱজাতক যত্ন বিকশিত কৰাৰ কৃতিত্ব দিয়া হয়। ভাৰত চৰকাৰে শিশুৰোগ আৰু নৱজাতক চিকিৎসাৰ ক্ষেত্ৰত তেওঁৰ সেৱাৰ বাবে ২০১৪ চনত তেওঁক দেশৰ তৃতীয় সৰ্বোচ্চ অসামৰিক বঁটা পদ্মভূষণেৰে সন্মানিত কৰে।

প্ৰাৰম্ভিক জীৱন আৰু শিক্ষা

নীলম ক্লেৰৰ জন্ম ভাৰতৰ জম্মু আৰু কাশ্মীৰ ৰাজ্যৰ শ্ৰীনগৰত হৈছিল। তেওঁ শ্ৰীনগৰৰ প্ৰেজেণ্টেচন কনভেণ্ট স্কুলত স্কুলীয়া শিক্ষা গ্ৰহণ কৰিছিল। চিকিৎসা বিজ্ঞানৰ স্নাতক ডিগ্ৰী লাভ কৰাৰ পিছত চণ্ডীগড়ৰ স্নাতকোত্তৰ চিকিৎসা বিজ্ঞান আৰু গৱেষণা প্ৰতিষ্ঠানৰ পৰা শিশু ৰোগৰ স্নাতকোত্তৰ ডিগ্ৰী লাভ কৰে আৰু নিঅ'নেটোলজিক বিশেষ গুৰুত্ব সহকাৰে অধ্যয়ন আৰু অনুশীলন কৰিছিল। পিছত তেওঁ এই বিষয়টোৰ ওপৰত উচ্চ শিক্ষাৰ বাবে কোপেনহেগেন বিশ্ববিদ্যালয়ৰ পৰা নিঅ'নেটোলজিৰ ফেল'শ্বিপ লৈ ডেনমাৰ্কৰ কোপেনহেগেনলৈ গৈছিল।

কৰ্মজীৱন

কোপেনহেগেনৰ পৰা উভতি অহাৰ পিছত ক্লেৰে ১৯৮৮ চনৰ ৩১ মে' তাৰিখে নতুন দিল্লীত অৱস্থিত ছাৰ গংগা ৰাম চিকিৎসালয়ত যোগদান কৰি ভাৰতত তেওঁৰ পেছাদাৰী জীৱন আৰম্ভ কৰে।
পুষ্টিৰ প্ৰশ্নৰ ওপৰত লাইন সেৱাৰ ওপৰত চিএনএজি (পুষ্টি উপদেষ্টা গোটৰ কোষ) উপদেষ্টা
সম্পাদক -'জাৰ্নেল অফ নিঅ'নেটোলজি' ৰাষ্ট্ৰীয় নিঅ'নেটোলজি মঞ্চৰ দ্বাৰা প্ৰকাশিত এক ত্ৰৈমাসিক পত্ৰিকা
ফেডাৰেচন অফ এছিয়া আৰু ওচেনিয়া পেৰিনাটাল চচাইটিৰ অধ্যক্ষ, ২০১০
সদস্য – দক্ষিণ পূৱ এছিয়াত জন্মগত ত্ৰুটি প্ৰতিৰোধৰ ওপৰত বিশ্ব স্বাস্থ্য সংস্থাৰ বিশেষজ্ঞ সমিতি

তেওঁ বিভিন্ন বিষয়ত নিওনাটোলজিকেল যত্নসম্পৰ্কীয় বিভিন্ন বিষয়ত ৰাষ্ট্ৰসংঘৰ আন্তৰ্জাতিক শিশু জৰুৰীকালীন নিধি আৰু বিশ্ব স্বাস্থ্য সংস্থাৰ সৈতে সহযোগিতা কৰিছে। তেওঁ স্বাস্থ্য আৰু পৰিয়াল কল্যাণ মন্ত্ৰালয়ৰ নৱজাতক আৰু শিশু স্বাস্থ্য কৌশলৰ পেনেল সদস্য।

নীলম ক্লেৰে অল লেডিজ লীগত হেল্থ কেয়াৰ অধ্যক্ষ।

অৱদান

নীলম ক্লাৰক নৱজাতক যত্নৰ বিকাশৰ বাবে জনা যায়। তেওঁক বিশেষকৈ প্ৰাকম্যাদী শিশুৰ যত্ন, আৰু গহন আৰু ভেণ্টিলেচন প্ৰযুক্তিৰ অগ্ৰণী বুলি গণ্য কৰা হয়। তেওঁক নতুন দিল্লীৰ ছাৰ গংগা ৰাম চিকিৎসালয়ত নিঅ'নেটোলজি বিভাগত নাইট্ৰিক অক্সাইড ডেলিভাৰী আৰু বেডসাইড চেৰিব্ৰেল ফাংচন নিৰীক্ষণৰ সৈতে আধুনিক উচ্চ ফ্ৰিকুৱেন্সি ভেণ্টিলেচন থকা এক প্ৰযুক্তিৰ সুবিধা বিকশিত কৰাৰ কৃতিত্ব দিয়া হয়। পৰিসাংখ্যিক তথ্যই দেখুৱাইছে যে, ড॰ ক্লাৰৰ অধীনত ১০০০ গ্ৰামতকৈ কম ওজনৰ পূৰ্বম্যাদী শিশুৰ জীয়াই থকাৰ হাৰ ৯০ শতাংশলৈ উন্নত হৈছে আৰু সংক্ৰমণৰ হাৰ প্ৰতি ১০০০ ৰোগীৰ প্ৰতি ৯.৮লৈ হ্ৰাস কৰা হৈছিল।

নীলম ক্লেৰে শিশু ৰোগৰ ওপৰত ৰাষ্ট্ৰীয় আৰু আন্তৰ্জাতিক গ্ৰন্থ আৰু পত্ৰিকাত কেইবাটাও প্ৰবন্ধ প্ৰকাশ কৰিছে। তেওঁ ৰাষ্ট্ৰীয় পৰীক্ষা পৰিষদৰ দ্বাৰা নিঅ'নেটোলজিত তিনি বছৰীয়া ডক্টৰেট কাৰ্যসূচী আৰম্ভ কৰাত অৰিহণা আগবঢ়াইছে।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:চিকিৎসাবিদ
শ্ৰেণী:পদ্মভূষণ বঁটা বিজয়ী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
জেন অষ্টিন

জেন অষ্টিন হৈছে এগৰাকী ইংৰাজ ঔপন্যাসিক। যি মুখ্যতঃ ছয়খন উপন্যাসৰ বাবে জনাজাত, যিয়ে অষ্টাদশ শতিকাৰ শেষত ব্ৰিটিছ লেণ্ডেড গ্ৰেণ্ট্ৰিৰ বাখ্যা, সমালোচনা আৰু এই বিষয়ে মন্তব্য কৰে।

জন্ম

১৭৭৫ চনৰ ১৬ ডিচেম্বৰত হেম্পশ্বায়াৰৰ ষ্টিঙেনটনত জেন অষ্টিনৰ জন্ম হয়।

শিক্ষা

১৭৪৩ চনত এন কাউলীয়ে অষ্টিন আৰু তেওঁৰ ভগ্নী কেচান্দ্ৰাক শিক্ষা গ্ৰহণৰ বাবে অক্সফৰ্ড বিশ্ববিদ্যালয়লৈ পঠাইছিল।

সাহিত্য ৰাজি

উপন্যাস

Sense and Sensibility (১৮১১)
Pride and Prejudice (১৮১৩)
Mansfield Park (১৮১৪)
Emma (১৮১৫)
Northanger Abbey (১৮১৮, মৰণোত্তৰভাৱে)
Persuasion (১৮১৮, মৰণোত্তৰভাৱে)
Lady Susan (১৮৭১, মৰণোত্তৰভাৱে)

অসম্পূৰ্ণ কল্পকাহিনী

দ্য ৱাটছনছ
চেণ্ডিটন

মৃত্যু

১৮১৭ চনৰ ১৮ জুলাইত তেখেতৰ মৃত্যু হয়।

তথ্য সংগ্ৰহ

বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:মৃত ব্যক্তি
কেলিগ্ৰাফী

কেলিগ্ৰাফী (লিপিবিদ্যা, লিপিকলা বা হস্তলিপি শিল্প হিচাপেও পৰিচিত; গ্ৰীক: καλλιγραφία) হৈছে হাতৰ আখৰৰ সৈতে সম্পৰ্কিত এক প্ৰকাৰৰ দৃশ্যমান শিল্পকলা। এই শিল্পৰ জৰিয়তে কলম বা ব্ৰাছৰ সহায়ত আখৰৰ নক্সা তৈয়াৰ কৰা হয়।

আধুনিক কেলিগ্ৰাফী ইমানেই বিস্তৃত যে অনেক ক্ষেত্ৰত আখৰসমূহকে পঢ়িব পৰা নাযায়। ধ্ৰুপদী কেলিগ্ৰাফী মুদ্ৰাক্ষৰশিল্প, অ-ধ্ৰুপদী হস্তলিপিতকৈ পৃথক, কিন্তু কেলিগ্ৰাফীত উভয় ৰীতিৰ প্ৰচলন আছে।

বিবাহ বা অন্য কোনো অনুষ্ঠানৰ আমন্ত্ৰণপত্ৰ, মুদ্ৰাক্ষৰশিল্প, মূল হস্তলিখিত ল'গ' ডিজাইন কৰা, ধৰ্মীয় চিত্ৰ, ঘোষণা, দৃশ্যমান নক্সাকৰণ, স্মৃতি নথি আদিত কেলিগ্ৰাফীৰ ব্যৱহাৰ কৰা হয়। চলচ্চিত্ৰ আৰু টেলিভিশনত "প্ৰপ" আৰু চলন্ত চিত্ৰ হিচাপে, প্ৰশংসাপত্ৰ, জন্ম আৰু মৃত্যু নথি, মানচিত্ৰ আৰু অন্যান্য লিখন কাৰ্যত ইয়াৰ ব্যবহৃত হয়।

কেলিগ্ৰাফীৰ ইতিহাস

কেলিগ্ৰাফীত ব্যবহৃত সঁজুলিসমূহ

কেলিগ্ৰাফীৰ মূল সঁজুলিবোৰ হ'ল কলম আৰু ব্ৰাছ। কেলিগ্ৰাফী কলমৰ নিববোৰ চেপেটা, বৃত্তাকাৰ বা জোঙা হ’ব পাৰে।

চিত্ৰ সম্ভাৰ

বিভিন্ন ধৰণৰ কেলিগ্ৰাফী

তথ্য সংগ্ৰহ

সহায়ক গ্ৰন্থ আৰু ৰচনাপঞ্জি

শ্ৰেণী:লিপি
আজান ফকীৰ চাহেব (চলচ্চিত্ৰ)

আজান ফকীৰ চাহেব হৈছে বাণী কলিতা পৰিচালিত আৰু আছিফ ইকবাল হুছেইন প্ৰযোজিত এখন অসমীয়া চলচ্চিত্ৰ। ২০০৮ চনৰ ২৫ এপ্ৰিল তাৰিখে চলচ্চিত্ৰখন মুক্তি দিয়া হয়। বাগদাদৰ পৰা অসমলৈ অহা ছুফী সন্ত আজান ফকীৰৰ জীৱনৰ ওপৰত ভিত্তি কৰি বোলছবিখন নিৰ্মাণ কৰা হয়।

আজান ফকীৰ

১৬৩৪ চনত ইছলাম ধৰ্ম প্ৰচাৰক সন্ত আজান ফকীৰে (প্ৰকৃত নাম - শ্বাহ মীৰান) তেওঁৰ ভ্ৰাতৃ নবী পীৰৰ সৈতে বাগদাদৰ পৰা অসমলৈ প্ৰব্ৰজন কৰিছিল। কোৱা হয় যে, তেওঁ প্ৰথমে দিল্লীলৈ আহিছিল আৰু তাতে ছুফী সন্ত শ্বে'খ নিজামুদ্দিন আউলিয়াৰ শিষ্য হৈছিল। তাৰ পৰা তেওঁ আহি হাজোৰ গৰুড়াচল পাহাৰৰ ওপৰত থকা পীৰ ঘিয়াছুদ্দিন আউলিয়াৰ দৰগাহৰ ওচৰতে থাকিছিল। হাজো সেই সময়ত অসমত মোগলৰ মুখ্য স্থান আছিল। তাৰ পাছত তেওঁ আহোম ৰাজধানী শিৱসাগৰৰ ওচৰৰ চূণপোৰা নামৰ এখন মুছলমান গাঁৱত থাকিবলৈ লয়। সেই সময়ত কিছুমান ধৰ্মবিৰোধী ৰীতি-নীতিত লিপ্ত থকা মুছলমানসকলৰ মাজত তেওঁ ইছলাম ধৰ্মৰ প্ৰাথমিক ধাৰণাসমূহ আৰু মৌলিক কৰ্তব্যসমূহ প্ৰচাৰ কৰে। ৰাইজৰ লগ লাগি তেওঁ গাঁৱতে এটা মছজিদো সাজি উলিয়ায়। সেই মছজিদত প্ৰথম আজান তেওঁ দিয়ে আৰু সেইবাবে চূণপোৰা গাঁৱৰ মুছলমান ৰাইজে তেওঁক আজান ফকীৰ নাম দিয়ে। ৰংপুৰৰ খণ্ডকাৰ গাঁৱৰ ছৈয়দ উছমান গণি নামৰ এজন ব্যক্তিৰ জীয়েকক তেওঁ বিয়া কৰে। তেওঁ গাঁৱে গাঁৱে ঘূৰি ইছলাম ধৰ্মৰ বাণীসমূহ প্ৰচাৰ কৰাৰ লগতে ইছলাম ধৰ্মগ্ৰন্থ কোৰানক অসমীয়ালৈ অনুবাদ কৰি উলিয়ায়। জিকিৰ নামেৰে তেওঁ কিছুমান ভক্তিমূলক গীতো লিখি উলিয়ায় আৰু সুৰ দিয়ে। জিকিৰত তেওঁ ইছলাম ধৰ্মৰ বাণীসমূহ বৰ্ণনা কৰাৰ লগতে বন্ধুত্ব আৰু ভ্ৰাতৃত্ববোধৰ প্ৰয়োজনীয়তা দেখুৱায়।

আহোম ৰজা গদাধৰ সিংহৰ বিষয়া ৰূপাই গঞা নামৰ এজন অসমীয়া মুছলমান আজান ফকীৰৰ ক্ৰমান্বয়ে বাঢ়ি অহা জনপ্ৰিয়তাৰ প্ৰতি ঈৰ্ষান্বিত হৈ পৰে। ১৬৮৫ চনত তেওঁ স্বৰ্গদেউ গদাধৰ সিংহৰ আগত গোচৰ তৰে যে আজান ফকীৰ এজন মোগলৰ চোৰাংচোৱা আৰু তেওঁ গোপনে মোগল সৈন্যৰ লগত যোগাযোগ ৰাখি আছে। গদাধৰ সিংহই প্ৰথমতে গোচৰটো আওকাণ কৰিছিল যদিও বহুবাৰ আপত্তি কৰাৰ পাছত তেওঁ ৰূপাই গঞাক নিজে বিবেচনা কৰি বিহিত ব্যৱস্থা ল'বলৈ অনুমতি দিয়ে। কিন্তু লগতে এইবুলিও সঁকিয়াই দিয়ে যে ইয়াৰ দ্বাৰা মুছলিম অনুভূতিত যাতে কোনো ধৰণৰ আঘাত নালাগে আৰু আহোম ৰাজত্বৰ প্ৰতি যেন কাৰো ভুল ধাৰণা নজন্মে। ৰজাৰ আদেশ পাই ৰূপাই গঞাই আজান ফকীৰক ধৰি আনে আৰু চকু দুটা উলিয়াই পেলায়। গদাধৰ সিংহই নিজৰ ভুল বুজি পাই তেওঁক মুক্তি দিয়ে আৰু ৰূপাই গঞাক মৃত্যুদণ্ড প্ৰদান কৰে।

আজান ফকীৰে পাছত দিখৌ নদীৰ পাৰত হুৱাগুৰি নামে ঠাইত থাকিবলৈ লয়। তেওঁক বিনামূল্যে মাটি আৰু সা-সম্পত্তি প্ৰদান কৰা হয়। ১২০ জন শিষ্যৰ সৈতে তেওঁ তাতে কিছু বছৰ থাকে। আনুমানিক ১৬৯০ চনত তেওঁৰ মৃত্যু হয়।

অভিনয়-শিল্পী

বিষ্ণু খাৰঘৰীয়া (চৰিত্ৰ- আজান ফকীৰ)
পৃথ্বীৰাজ ৰাভা (চৰিত্ৰ- নবী পীৰ)
জয়ন্ত ভাগৱতী (চৰিত্ৰ- মৌলবী)
অৰুণ নাথ (চৰিত্ৰ- গদাধৰ সিংহ)
মলয়া গোস্বামী (চৰিত্ৰ- জয়মতী কুঁৱৰী)

পুৰস্কাৰ

চিত্ৰলেখা বঁটা (২০০৮) (ইউনাইটেড টি ভি এণ্ড ফিল্মমে'কাৰ্ছ এছ'ছিয়েছনৰ দ্বাৰা)
শ্ৰেষ্ঠ চলচ্চিত্ৰ
শ্ৰেষ্ঠ পৰিচালক - আছিফ ইকবাল
শ্ৰেষ্ঠ সংগীত পৰিচালক - দ্বিজেন কোঁৱৰ
শ্ৰেষ্ঠ চিত্ৰনাট্যকাৰ - প্ৰভাত গোস্বামী
শ্ৰেষ্ঠ সহ-অভিনেত্ৰী - মলয়া গোস্বামী

তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
মেক্সিকো

মেক্সিকো , আনুষ্ঠানিকভাবে সম্পূৰ্ণ নাম মেক্সিকো যুক্তৰাজ্য , প্ৰায় ২০,০০,০০০ বৰ্গ কিলোমিটাৰ (৭,৭০,০০০ বৰ্গ মাইল) মাটিকালিৰে মেক্সিকো হৈছে বৃহত্তৰ আমেৰিকা মহাদেশৰ পঞ্চম বৃহৎ ৰাষ্ট্ৰ আৰু পৃথিৱীৰ ভিতৰত ১৩তম বৃহৎ স্বাধীন ৰাষ্ট্ৰ। আনুমানিক প্ৰায় ১২.৯ কোটি জনসংখ্যাৰে মেক্সিকো হৈছে পৃথিৱীৰ ভিতৰত দশম সৰ্বাধিক জনবহুল দেশ আৰু পৃথিৱীৰ ভিতৰত সৰ্বাধিক স্পেনীছ ভাষী লোকৰ দেশ। ইয়াৰ লগতে ব্ৰাজিলৰ পাছতে ই লেটিন আমেৰিকাৰ দ্বিতীয় সৰ্বাধিক জনবহুল দেশ।

তথ্য সংগ্ৰহ

শ্ৰেণী:উত্তৰ আমেৰিকাৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
ক্লক টাৱাৰ, ৰঙিয়া

ক্লক টাৱাৰ ৰঙিয়া হৈছে ভাৰতৰ অসম ৰাজ্যৰ ৰঙিয়াত অৱস্থিত এটা ক্লক টাৱাৰ। টাৱাৰৰ বিভিন্ন দিশত চাৰিটা ঘড়ী আছে। ই বৰলীয়া নদীৰ ওচৰত অৱস্থিত। চহৰখনৰ সৌন্দৰ্য্য বৃদ্ধিৰ বাবে ৰঙিয়া পৌৰসভাই এই টাৱাৰটো নিৰ্মাণ কৰিছে। ই অসমৰ আটাইতকৈ ওখ ঘড়ী স্তম্ভ। টাৱাৰটোৱে দিনটোৰ প্ৰতিটো ঘণ্টাত এটা ঘণ্টা বাজে। টাৱাৰৰ মুঠ মূল্য ভাৰতীয় টকা ৫০ লাখ টকা।
শ্ৰেণী:কামৰূপ জিলা
শ্ৰেণী:Infobox map without OSM relation ID on Wikidata

তথ্য সূত্র
অসম বাণী

অসম বাণী হৈছে অসমৰ এখন সাপ্তাহিক বাতৰিকাকত। প্ৰতি শুকুৰবাৰে এই কাকত প্ৰকাশ হয়। 'আছাম ট্ৰিবিউন' কাকত গোষ্ঠীৰ দ্বাৰা এই কাকত প্ৰকাশ পায়। কাকতখনৰ ইন্টাৰনেট সংস্কৰণো উপলব্ধ। অসম বাণীৰ বৰ্তমান সম্পাদক দিলীপ চন্দন।

১৯৫৫ চনৰ এক জুলাইত ৰাধাগোবিন্দ বৰুৱাই সাপ্তাহিক কাকত 'অসম বাণী' প্ৰকাশ আৰম্ভ কৰে। কাকতখনৰ প্ৰথম সম্পাদক আছিল সতীশ চন্দ্ৰ কাকতি। ইয়াৰ পাছত ক্ৰমে তিলক হাজৰিকা, ফণী তালুকদাৰ, নিৰোদ চৌধুৰী, হোমেন বৰগোহাঞি আৰু চন্দ্ৰপ্ৰসাদ শ‍ইকীয়াই 'অসম বাণী'ৰ সম্পাদকৰ দায়িত্ব পালন কৰে। ১৯৯৭ চনৰ জুন মাহৰপৰা দিলীপ চন্দনে সম্পাদনাৰ ভাৰ গ্ৰহণ কৰে।

বাহ্যিক সংযোগ

অসম বাণীৰ ইন্টাৰনেট সংস্কৰণ

শ্ৰেণী:অসমৰ সংবাদ পত্ৰ
স্নেহপ্ৰভা দাস

স্নেহপ্ৰভা দাস (ইংৰাজী: Snehaprava Das; জন্ম: ১০ অক্টোবৰ ১৯৫৫) এগৰাকী ভাৰতীয় ওড়িয়া ভাষাৰ লেখিকা আৰু অনুবাদক। তেওঁ ওড়িয়া ভাষাৰ কেইবাখনো ধ্ৰুপদী গ্ৰন্থ ইংৰাজীলৈ অনুবাদ কৰাৰ ক্ষেত্ৰত এগৰাকী অগ্ৰণী ব্যক্তি। ইয়াৰ উপৰিও তেওঁ বিশ্বৰ কেইবাখনো ধ্ৰুপদী সাহিত্য ওড়িয়া ভাষালৈ অনুবাদ কৰিছে। ওড়িয়া ভাষাৰ পৰা অনূদিত গ্ৰন্থসমূহৰ ভিতৰত তেওঁৰ ইংৰাজী অনুবাদসমূহ অন্যতম শ্ৰেষ্ঠ হিচাপে গণ্য কৰা হয়।

জীৱনী

স্নেহপ্ৰভাই উৎকল বিশ্ববিদ্যালয়ৰ পৰা ইংৰাজী সাহিত্যত স্নাতকোত্তৰ ডিগ্ৰী আৰু অনুবাদ অধ্যয়ন তথা তুলনামূলক সাহিত্যত ডক্টৰেট ডিগ্ৰী লাভ কৰে। এগৰাকী সহযোগী অধ্যাপিকা হিচাপে তেওঁ কেইবাখনো উচ্চ শিক্ষা প্ৰতিষ্ঠানত ইংৰাজী সাহিত্য অধ্যাপনা কৰিছিল। তেওঁ ব্ৰহ্মপুৰৰ বিনায়ক আচাৰ্য মহাবিদ্যালয়ৰ অধ্যক্ষ হিচাপেও কাৰ্যনিৰ্বাহ কৰিছিল।

কৰ্মৰাজি

স্নেহপ্ৰভাই উমেশ চন্দ্ৰ চৰকাৰৰ ওড়িয়া ভাষাৰ প্ৰথমখন উপন্যাস পদ্মমালী ইংৰাজীলৈ অনুবাদ কৰাৰ উপৰিও ফকীৰ মোহন সেনাপতিৰ কেইবাখনো উপন্যাস অনুবাদ কৰিছে। তেওঁৰ অন্যান্য কৰ্মৰ ভিতৰত আছে বৈষ্ণৱ চৰণ দাসৰ ওড়িয়া উপন্যাস মনে মনেৰ ইংৰাজী অনুবাদ দ্য ৱৰ্ল্ড উইদিন আৰু ৰামশংকৰ ৰয়ৰ বিবাসিনী, এ হিষ্ট’ৰিকল ৰোমাঞ্চ। তেওঁ ইংৰাজীৰ পৰা ওড়িয়ালৈ কেইবাখনো বিশ্বখ্যাত সাহিত্য অনুবাদ কৰিছে, যাৰ ভিতৰত এলিজাবেথ জেনিংছ আৰু পি.বি. শ্বেলীৰ কবিতাৰ লগতে চাকি (Saki) আৰু অস্কাৰ ৱাইল্ডৰ চুটিগল্প অন্যতম। তেওঁ কেইবাটাও কবিতা আৰু গল্প সংকলন তথা জীৱনী অনুবাদ কৰিছে, যাৰ ভিতৰত গোপবন্ধু দাসৰ বিখ্যাত আত্মজীৱনী বন্দীৰ আত্মকথা অন্যতম।

তেওঁ এগৰাকী কবিও। তেওঁৰ ওড়িয়া ভাষাত লিখা কবিতাসমূহ প্ৰতিৱেশী, কাহিনী, অনুপম ভাৰত আদি আলোচনীত প্ৰকাশ পাইছে। আনহাতে তেওঁৰ ইংৰাজী অনুবাদসমূহ ইণ্ডিয়ান লিটাৰেচাৰ, দ্য উৰিষ্যা ৰিভিউ, দ্য লিটল মেগাজিন, ৰক পেবলছ আদিত প্ৰকাশিত হৈছে।

পৰমিতা শত্পথীৰ কালাৰ্ছ অৱ লনলিনেছৰ তেওঁ কৰা অনুবাদটোৱে সমালোচকৰ প্ৰশংসা বুটলিবলৈ সক্ষম হৈছে। তেওঁৰ আটাইতকৈ আলোচিত অনুবাদমূলক কামটো হৈছে ৱান থাউজেণ্ড ইয়াৰ্ছ ইন এ ৰেফ্ৰিজাৰেটৰ। তেওঁৰ মতে, অনুবাদ হৈছে সমাজৰ স্তৰবিন্যাসক ওফৰাই পেলোৱা আৰু সকলো ধৰণৰ আধিপত্য পৰীক্ষা কৰাৰ এক কৌশল, লগতে ই মানৱ চেতনাৰ মুক্তিৰ এক আহিলা।

বঁটা আৰু স্বীকৃতি

২০২২ :- জীৱনানন্দ দাস বঁটা

গ্ৰন্থপঞ্জী

ওড়িয়াৰ পৰা ইংৰাজীলৈ অনুবাদ

দ্য পেনেন্স (মূল ওড়িয়া: ফকীৰ মোহন সেনাপতিৰ প্ৰায়শ্চিত্ত)
দ্য ৱৰ্ল্ড উইদিন (মূল ওড়িয়া: বৈষ্ণৱ চৰণ দাসৰ মনে মনে)
কালাৰ্ছ অৱ লনলিনেছ (মূল ওড়িয়া: পৰমিতা শত্পথীৰ দ্বাৰা)
ৱান থাউজেণ্ড ডেইজ ইন এ ৰেফ্ৰিজাৰেটৰ (মনোজ কুমাৰ পাণ্ডাৰ পৰা)
এ বাউণ্ডলেছ মমেণ্ট (মূল ওড়িয়া: পৰমিতা শত্পথীৰ দ্বাৰা)
গোপবন্ধু দাস: দ্য প্ৰিজনৰ্ছ অটোবায়’গ্ৰাফী

স্নেহা প্ৰভা দাসৰ কবিতা

চংছ অৱ ছলিটিউড
ডাস্ক ডায়েৰী
এল’ন
মুডছ এণ্ড মমেণ্টছ
নেভাৰ চে নো টু এ ৰোজ
কালাৰ্ছ অৱ লনলিনেছ এণ্ড আডাৰ ষ্টৰীজ (পৰমিতা শত্পথীৰ কবিতাৰ পৰা)

তথ্যসূত্ৰ

শ্ৰেণী:ওড়িয়া ব্যক্তি
শ্ৰেণী:ভাৰতীয় সাহিত্যিক
শ্ৰেণী:অনুবাদক
শ্ৰেণী:ভাৰতীয় মহিলা কবি
আৰিফা জান

আৰিফা জান (; জন্ম প্ৰায় ১৯৮৭) কাশ্মীৰৰ শ্ৰীনগৰত ফেল্ট ৰাগ নিৰ্মাণৰ এগৰাকী ভাৰতীয় কৰ্মী। যোৱা ৮ মাৰ্চ ২০২০ তাৰিখে জানক নাৰী শক্তিৰ সন্মানেৰে সন্মানিত কৰা হয়।

জীৱন

আৰিফা জানৰ জন্ম হৈছিল প্ৰায় ১৯৮৭ চনৰ আশে-পাশে। তেওঁ নামদা নামেৰে জনাজাত কাশ্মীৰী ৰাগ নিৰ্মাণৰ কলাক পুনৰুজ্জীৱিত কৰাৰ বাবে পৰিচিত। শ্ৰীনগৰৰ ক্ৰাফ্ট ডেভেলপমেণ্ট ইনষ্টিটিউটৰ পৰা স্নাতক ডিগ্ৰী লাভ কৰা আৰিফাই নামদা বস্ত্ৰশিল্পৰ ওপৰত ভিত্তি কৰি এটা প্ৰকল্পৰ সৈতে জড়িত আছিল।

]]ত নাৰী শক্তি বঁটাপ্ৰাপকসকলৰ সৈতে প্ৰধানমন্ত্ৰী নৰেন্দ্ৰ মোডী।জান সন্মুখত, একেবাৰে সোঁফালে
আৰিফাই ২৫ জন লোকক নিয়োজিত কৰা তিনিটা উৎপাদন কেন্দ্ৰ সৃষ্টি কৰিছে আৰু ১০০ গৰাকী মহিলাক এই ফেল্টযুক্ত ৰাগ উৎপাদন কৰিবলৈ প্ৰশিক্ষণ দিয়া হৈছে। ইয়াৰে প্ৰথমটো সুবিধা আছিল শ্ৰীনগৰৰ পুৰণি অংশ চেকিদাফৰ নামেৰে জনাজাত আৰু পিছলৈ তেওঁ শ্ৰীনগৰৰ আন দুটা অঞ্চল নূৰবাগ আৰু নৱা কাদালত একেধৰণৰ শিল্পকৰ্ম গঠন কৰিছিল।

আৰিফা জান "মগনিফিচেণ্ট চেভেন" ৰ অন্যতম এগৰাকী বুলি জনাজাত হৈ পৰিল। নাৰী দিৱসৰ দিনা প্ৰধানমন্ত্ৰীৰ একাউণ্ট চম্ভালিবলৈ নিৰ্বাচিত হ’ল এই সাতগৰাকী মহিলা। তেওঁলোকৰ আন কেইগৰাকী আছিল চেন্নাইৰ সমাজকৰ্মী স্নেহা মহণ্ডোছ, বোমা বিস্ফোৰণৰ পৰা ৰক্ষা পোৱা মালবিকা আয়েৰ, কাশ্মীৰী নুমধা ভেঁকুৰ খেতিয়ক বিনা দেৱী, নগৰীয়া জল সংৰক্ষণবিদ কল্পনা ৰমেশ, মহাৰাষ্ট্ৰ বঞ্জৰাৰ হস্তশিল্প প্ৰচাৰক বিজয়া পাৱাৰ আৰু লেডী মেছন কালাৱতী দেৱী।

সেইদিনা তেওঁক নাৰী শক্তিপুৰস্কাৰ বঁটা দিয়া হয়। ৰাষ্ট্ৰপতি ৰামনাথ কোবিন্দে তেওঁক বাৰটা বঁটাৰ ভিতৰত এটা বঁটা প্ৰদান কৰে। নতুন দিল্লীত আন্তঃৰাষ্ট্ৰীয় নাৰী দিৱসত এই বঁটা প্ৰদান কৰা হয়।

তথ্যসূত্ৰ
মালিগাঁও

মালিগাঁও হৈছে অসমৰ কামৰূপ মহানগৰ জিলাত অৱস্থিত এটি জনবসতিপূৰ্ণ এলেকা৷ উত্তৰ-পূব সীমান্ত ৰেলৱেৰ মুখ্য কাৰ্যালয় আৰু উত্তৰ-পূব সীমান্ত ৰে'লৱে ষ্টেডিয়ামখনি মালিগাঁৱতেই অৱস্থিত৷ কামাখ্যা মন্দিৰ, কালী মন্দিৰ, হনুমান মন্দিৰকে ধৰি একাধিক উপাসনাগৃহ মালিগাঁৱৰ আশে-পাশে অৱস্থিত৷ দুৰ্গা দেৱীৰ পূজাও মালিগাঁৱত উলহ-মালহেৰে উদযাপন কৰা হয়৷

যাতায়াত

বিমান সেৱা

মালিগাঁৱৰ সমীপৱৰ্তী বিমান বন্দৰটো হৈছে বৰঝাৰস্থিত লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰ৷

ৰে'ল সেৱা

উত্তৰ-পূব সীমান্ত ৰেলৱে বা চমুকৈ N.F.Railway ভাৰতবৰ্ষৰ ওঠৰটা ৰে'ল মণ্ডলৰ অন্তৰ্গত৷ ইয়াৰ মুখ্য কাৰ্যালয়টো মালিগাঁৱতেই অৱস্থিত৷ সমগ্ৰ উত্তৰ-পূৰ্বাঞ্চলৰ ৰে'ল সেৱাৰ লগতে পশ্চিম বংগ আৰু বিহাৰৰ কিছু অংশৰ ৰে'ল সেৱা মালিগাঁৱৰ পৰাই নিয়ন্ত্ৰিত হয়৷ কামাখ্যা ৰে'লৱে ষ্টেছন, আমিনগাওঁ ৰে'লৱে ষ্টেছনৰ পৰা মালিগাঁৱলৈ আহিব পাৰি৷ গুৱাহাটী ৰে'লৱে ষ্টেছন মালিগাঁৱৰ পৰা প্ৰায় চাৰি মাইল নিলগত৷

আকৰ্ষণৰ ঠাই

কামাখ্যা মন্দিৰ
নীলাচল পাহাৰ
ভুৱনেশ্বৰ মন্দিৰ
কালিপুৰ আশ্ৰম
পঞ্চ পাণ্ডৱ মন্দিৰ

উত্তৰ-পূব সীমান্ত ৰে'লৱে ষ্টেডিয়াম

উত্তৰ-পূব সীমান্ত ৰে'লৱে ষ্টেডিয়াম হৈছে মালিগাঁৱত থকা এখন বহুমুখী ষ্টেডিয়াম৷ এইখন খেলপথাৰত সাধাৰণতে ফুটবল, ক্ৰিকেট খেল অনুষ্ঠিত কৰা হয়৷ ইয়াৰ লগতে অইন খেলসমূহো আয়োজিত হৈ থাকে৷ ১৯৭৬ চনত এইখন ষ্টেডিয়ামত ৩৩খন প্ৰথম শ্ৰেণীৰ ক্ৰিকেট খেল অনুষ্ঠিত হৈছিল৷ সেইবাৰ অসমৰ ক্ৰিকেট দলটোৱে উৰিষ্যাৰ ক্ৰিকেট দলটোৰ লগত প্ৰতিদ্বন্দ্বিতা কৰিছিল৷ ১৯৭৮ চনৰ পৰা ২০০৯ চনৰ ভিতৰত এইখন ষ্টেডিয়ামত আৰু ৩২খন প্ৰথম শ্ৰেণীৰ ক্ৰিকেট খেল আয়োজিত হৈছিল৷ in 1976 when Assam cricket team played against Orissa cricket team. মধ্য ক্ষেত্ৰ ক্ৰিকেট দলটোৱে যেতিয়া উত্তৰ ক্ষেত্ৰৰ ক্ৰিকেট দলৰ বিৰুদ্ধে প্ৰতিদ্বন্দ্বিতা কৰিছিল, তেতিয়া এইখন ষ্টেডিয়ামতে পুনৰ ১৮খন A-তালিকাভুক্ত মেচ অনুষ্ঠিত হৈছিল৷ অৱশ্যে তাৰপিছৰ পৰা ষ্টেডিয়ামখনত প্ৰথম শ্ৰেণীৰ ক্ৰিকেট খেল অনুষ্ঠিত হোৱা নাই৷

লগতে চাওক

পল্টন বজাৰ
পাণ বজাৰ
গণেশগুৰি

বাহ্যিক সংযোগ

উত্তৰ-পূব সীমান্ত ৰে'লৱেৰ ৱেবপৃষ্ঠা

তথ্য সংগ্ৰহ

শ্ৰেণী: গুৱাহাটীৰ উল্লেখযোগ্য ঠাই
অসিক্নী

অসিক্নী হৈছে হিন্দু পৌৰাণিক কাহিনীত উল্লিখিত এগৰাকী দেৱী। তেওঁক পঞ্চজনী আৰু বিৰাণী বুলিও কোৱা হয়। পৌৰাণিক কাহিনী অনুসৰি তেওঁ দক্ষৰ পত্নী। বেছিভাগ শাস্ত্ৰতে তেওঁক ৬০০০ পুত্ৰ আৰু ৬০ কন্যা সন্তানৰ মাতৃ বুলি উল্লেখ কৰা হৈছে।

ব্যুৎপত্তি আৰু উপনাম

সংস্কৃত শব্দ "असिक्नी"ৰ অৰ্থ হৈছে 'আন্ধাৰ' বা 'ৰাতি'; ইয়াৰ দ্বাৰা "মহিলাৰ অৱসৰ বিনোদনৰ কোঠাত উপস্থিত থকা এগৰাকী ছোৱালী"কো বুজোৱা হ'ব পাৰে। চেনাব নদীৰ বৰ্ণনাৰ বাবে ঋকবেদত (প্ৰায় ১৫০০ খ্ৰীষ্টপূৰ্ব) এই শব্দটো ব্যৱহাৰ কৰা হৈছে।

তেখেতক পিতৃৰনামেৰে "পাঞ্চজনী" আৰু "বিৰাণী" বুলিও জনা যায়।

কিংবদন্তী

জন্ম

তেওঁৰ পিতৃ-মাতৃৰ বিষয়ে বিভিন্ন পুৰাণত বেলেগ বেলেগ ধৰণে উল্লেখ আছে।

দেৱী-ভাগৱত পুৰাণ, গৰুড় পুৰাণ, আৰু ব্ৰহ্ম পুৰাণত অসিক্নীৰ জন্ম ব্ৰহ্মাৰ বাওঁহাতৰ বুঢ়া আঙুলিৰ পৰা হোৱা বুলি উল্লেখ কৰা হৈছে। ভাগৱত পুৰাণ আৰু শিৱ পুৰাণৰ মতে, বায়ু পুৰাণ, কালিকা পুৰাণ, কুৰ্ম পুৰাণ, পদ্ম পুৰাণ, আৰু শিৱ পুৰাণত তেওঁক... প্ৰজাপতি বিৰাণৰ কন্যা বুলি উল্লেখ কৰা হৈছে।

বিবাহ

বিষয়বস্তুৰ বিস্তৃত বৰ্ণনাৰ ক্ষেত্ৰত বায়ু পুৰাণ, ভাগৱত পুৰাণ,, গৰুড় পুৰাণ, এই সম্পৰ্কে একেখিনি কথাকে উল্লেখ কৰা হৈছে।Agni Purana notes the same. Further, there is no mention of Asikni or their 6000 sons.

শিৱ পুৰাণত উল্লেখ কৰা হৈছে যে শিৱই নিজেই অসিক্নীৰ গৰ্ভৰ পৰা পুনৰ্জন্ম লাভ কৰিছিল; এই সময়ছোৱাত অসিক্নীক সকলো দেৱতাই বহুলভাৱে সন্মান আৰু প্ৰশংসা কৰিছিল। দশম মাহত অসিক্নিয়ে সতীক জন্ম দিয়ে; দুয়োৱে সতীৰ ভালদৰে যত্ন লয়।

তথ্যসূত্ৰ

টোকা

শ্ৰেণী:হিন্দু দেৱী
ছামছ

ছামছ, যাক ছামছুম বা ধাত-বা’ ধনুম বুলিও মতা হয় বা কোৱা হয়, আৰবীয় পৌৰাণিক কাহিনীৰ এগৰাকী সূৰ্য দেৱী। তেওঁ হিমিয়াৰী ৰাজ্যৰ পৃষ্ঠপোষক দেৱী আছিল। তেওঁ নামৰ অৰ্থ আছিল ‘উজ্জ্বল’, ‘সূৰ্য’, বা ‘উজ্জ্বল’। উত্তৰ আৰবৰ সূৰ্য দেৱী নুহাৰ দক্ষিণ আৰবৰ সমতুল্য আছিল তেওঁ।

ইছলামৰ পূৰ্বে আৰব উপদ্বীপৰ ধৰ্মই স্থানীয় দেৱতাসকলৰ ওপৰত গুৰুত্ব আৰোপ কৰিছিল, প্ৰতিটো জনগোষ্ঠী আৰু ৰাজ্যৰ নিজৰ নিজৰ বিশেষ সুৰক্ষামূলক দেৱতা আছিল। কিন্তু সকলো আৰবীয়ৰ বাবে সাধাৰণ দেৱতাও আছিল আৰু সূৰ্য, চন্দ্ৰ আৰু শুক্ৰ গ্ৰহক প্ৰতিনিধিত্ব কৰা দেৱতাৰ ত্ৰিত্বক সমগ্ৰ আৰবতে পূজা কৰা যেন লাগে যদিও অঞ্চলৰ মাজত তেওঁলোকৰ নাম, লিংগ আৰু পূজাৰ পাৰ্থক্য আছিল। এইদৰে উত্তৰ আৰবত নুহা সূৰ্য দেৱীৰ নাম আছিল, আনহাতে দক্ষিণ আৰবত সূৰ্য দেৱীৰ নাম আছিল ছামছ।

নুহা হিচাপে শ্বামছকো চন্দ্ৰ আৰু শুক্ৰৰ পুৰুষ দেৱতাৰ কাষত ত্ৰিত্বত পূজা কৰা হৈছিল। ছাবা'ত সূৰ্য দেৱী ছামছক শুক্ৰ গ্ৰহৰ দেৱতা, আথতাৰ আৰু চন্দ্ৰৰ দেৱতা আলমাকাহৰ সৈতে পূজা কৰা হৈছিল। হাদ্ৰমৌত ছামছক আথতাৰ আৰু চন্দ্ৰ দেৱতা চিনৰ সৈতে পূজা কৰা হৈছিল। ছাবামছক ‘আত্তৰ’ নামেৰেও জনাজাত আথতাৰৰ পত্নী বুলি বৰ্ণনা কৰা হৈছিল। 'আত্তৰ যুদ্ধৰ দেৱতা আৰু লগতে জীৱনৰ বাবে অপৰিহাৰ্য পানী প্ৰদানকাৰী। ' এণ্টিলপ তেওঁৰ বাবে পৱিত্ৰ আৰু তেওঁৰ প্ৰতীক হৈছে বল্লমৰ চোকা আগ। ঘোঁৰাৰ আকৃতিত তেওঁক মানস প্ৰসাদ দিয়া হৈছিল।

মেছ'পটেমিয়াত আথতাৰক ইষ্টাৰ দেৱী আৰু শ্বামছক সূৰ্য দেৱতা ছামছৰ সৈতে চিনাক্ত কৰা হৈছিল।

পিটাৰ ষ্টেইনৰ মতে "কানিয়াৰ গীত" এই দেৱীৰ নামত উৎসৰ্গিত।

তথ্য সূত্ৰ

শ্ৰেণী:দেৱ-দেৱী
শ্ৰেণী:ইছলামী সংস্কৃতি
জিতু ৰায়

জিতু ৰায় (জন্ম: ২৬ আগষ্ট, ১৯৮৭) এজন নেপালী মূলৰ ভাৰতীয় শ্বুটাৰ। তেওঁ সাধাৰণতে ১০ মিটাৰ Air পিষ্টল আৰু ৫০ মিটাৰ Air পিষ্টল ইভেণ্টত প্ৰতিদ্বন্দ্বিতা কৰে। ভাৰত চৰকাৰে ক্ৰীড়াক্ষেত্ৰত তেওঁৰ অনবদ্য অৱদানৰ বাবে তেওঁক ২০১৫-১৬ বৰ্ষৰ ৰাজীৱ গান্ধী খেলৰত্ন বঁটা প্ৰদান কৰিছে।

প্ৰাৰম্ভিক জীৱন

কৰ্মজীৱন

গ্ৰীষ্মকালীন অলিম্পিক

Year
Event
Rank
Notes
ৰিঅ ২০১৬
১০ মিটাৰ air পিষ্টল
৮

৫০ মিটাৰ air পিষ্টল
১২

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ ক্ৰীড়া শ্বুটাৰ
শ্ৰেণী:ভাৰতীয় অলিম্পিক প্ৰতিযোগী‎
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:অৰ্জুন বঁটা বিজয়ী
৮ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৮৯৫ - জাৰ্মানীৰ ৰ’য়েণ্টজেনে ৰঞ্জন ৰশ্মি বা এক্স-ৰে’ আৱিষ্কাৰ কৰে।
১৭৯৩ - পেৰিছত লুভেৰ যাদুঘৰ মুকলি কৰা হয়।

জন্ম

১৬৫৬ - এডমাণ্ড হেলী, ব্ৰিটিছ জ্যোতিৰ্বিজ্ঞানী।
১৯০৮ - ৰাজা ৰাও, প্ৰসিদ্ধ সাহিত্যিক।
১৯১৭ - কমল ৰণদিৱে, ভাৰতীয় কোষ জীৱবিজ্ঞানী আৰু কৰ্কট ৰোগ বিশেষজ্ঞ।
১৯২০ - চিতাৰা দেৱী, ভাৰতীয় নৃত্য পটীয়সী।
১৯২৭ - এল. কে. আদৱানি, ভাৰতীয় ৰাজনীতিক।
১৯৩৮ - অৰবিন্দ ত্ৰিবেদী, ভাৰতীয় অভিনেতা।
২০০১ - অৱনী লেখাৰা, ভাৰতীয় পেৰালিম্পিয়ান আৰু ক্ৰীড়া ৰাইফল শ্বুটাৰ।

মৃত্যু

১৯৬৬ - কুমুদেশ্বৰ বৰঠাকুৰ, অসমীয়া সাহিত্যিক।

দিৱস

বিজয় দিৱস (আজেৰবাইজান)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

তথ্য সংগ্ৰহ
অ

অ(IPA:ɔ) অসমীয়া লিপিৰ স্বৰবৰ্ণৰ প্ৰথম আখৰ। যি ধ্বনি মুখৰ কোনো অংশতে বাধা নোপোৱাকৈ উচ্চাৰিত হয়, সেয়ে স্বৰধ্বনি। 'অ'ও এটি স্বৰধ্বনি, সেয়েহে 'অ' উচ্চাৰণ কৰোতেও মুখৰ কোনো অংশৰে বাধা দিয়া নহয়। ব্ৰেইল্ত 'অ'-ক এনেদৰে লিখা যায়।

ব্যঞ্জন বৰ্ণৰ লগত যোগ হ'লে

যিহেতু ব্যঞ্জন বৰ্ণ স্বতন্ত্ৰকৈ উচ্চাৰণ কৰিব নোৱাৰি, সেয়ে ব্যঞ্জনবৰ্ণৰ লগত কোনো স্বৰবৰ্ণ যোগ কৰা হয়। সাধাৰণতে, যেতিয়া কোনো ব্যঞ্জনবৰ্ণৰ লগত কোনো 'কাৰ' যোগ কৰা নহয়, ব্যঞ্জন বৰ্ণটোৰ লগত 'অ' যোগ কৰা হয়। যেনে ক=ক্+অ আদি। 'অ'ৰ কোনো গৌণ চিন বা 'কাৰ' নাই।

ইউনিক’ড

ৰূপ চিহ্ন ইউনিক’ড ক’ড নম্বৰ ইউনিক’ডত বিৱৰণ
স্বতন্ত্ৰ ৰূপ অ U+0985 BENGALI LETTER A

'অ' বৰ্ণৰে আৰম্ভ হোৱা শব্দৰ উদাহৰণ

অমিতা
অমৰা
অসম
অৰুণাচল প্ৰদেশ
অন্ধ্ৰপ্ৰদেশ
অলকানন্দা
অগ্নি
অজয়
অমিতাভ
অচিনাকি
অনন্য
অন্ন
অমৰ
অলংকাৰ
অৱশ্যে

তথ্য সংগ্ৰহ

শ্ৰেণী:অসমীয়া স্বৰবৰ্ণ
পদশিলা

]]
পদশিলা অসমৰ সংস্কৃতি জগতৰ এটা বহু পুৰণি কৃষ্টি । শংকৰদেৱে গুৰুগৃহত সোমাওঁতে যি দুচটা শিলত গৃহৰ দুৱাৰমুখত ভৰি দি সেমাইছিল সেই দুচটা শিলকে পদশিলা বোলে । অসমীয়া সমাজত প্ৰচলিত নামঘৰসমূহত এই শিল এতিয়াও বিৰাজমান ।

লোক বিশ্বাস

অসমীয়া সমাজৰ লোকে বসবাসনামঘৰত প্ৰৱেশ কৰাৰ আগতে এই শিলক সেৱা জনায় । কিছুমানে নিজ গৃহকে মন্দিৰ বুলি ভাবি ঘৰৰ দুৱাৰমুখত শিল পাৰি লয় । যাত্ৰাকালত গৃহৰ এই শিলক নমস্কাৰ কৰাও দেখা যায় । এই শিলত ভৰি ধোৱা নিষেধ । এই শিলত বহিব নাপায় বুলি বিশ্বাস কৰে। পুৱা উঠিয়ে শিলত পানী দিয়াটো নিয়ম ।

তথ্য সংগ্ৰহ

শ্ৰেণী:পোখালি (অসম)
সৰস্বতী (আলোচনী)

সৰস্বতী ভাৰতৰ প্ৰথমখন হিন্দী মাহেকীয়া আলোচনী। সাহিত্যিক মহাবীৰ প্ৰসাদ দ্বিবেদীৰ সম্পাদকতাত ইয়াৰ সফলতাই (১৯০৩–১৯২০) আধুনিক হিন্দী গদ্য আৰু বিশেষকৈ খাৰিবলী উপভাষাত কবিতাৰ সমৃদ্ধিশালী ৰূপ ধাৰণ কৰে। ২০ শতিকাৰ প্ৰথম দুটা দশকৰ ভিতৰত ই হিন্দী সাহিত্যৰ আটাইতকৈ প্ৰভাৱশালী সাময়িকী হিচাপে পৰিগণিত হয়।

ইতিহাস

এলাহাবাদৰ জৰ্জটাউনত ভিত্তি কৰি ঘোষে ১৮৮৪ চনত ইণ্ডিয়ান প্ৰেছ প্ৰতিষ্ঠা কৰে, মূলতঃ শিক্ষামূলক কিতাপ প্ৰকাশৰ বাবে, যদিও ক্ৰমান্বয়ে সাধাৰণ আগ্ৰহৰ কিতাপ প্ৰকাশৰ দিশলৈ স্থানান্তৰিত হয়। অৱশ্যে ঘোষৰ সাহিত্যিক ৰচনা প্ৰকাশৰ বিশেষ অভিজ্ঞতা নাছিল। এইদৰে ১৮৯৯ চনৰ শেষৰ ফালে তেওঁ দেৱনাগৰী লিপিৰ প্ৰচাৰৰ বাবে কাম কৰা বাৰাণসীৰ নাগৰী প্ৰাচাৰিণী সভালৈ লিখিছিল, এখন সাহিত্যিক হিন্দী আলোচনী প্ৰতিষ্ঠা কৰাৰ বাবে সম্পাদক আৰু লেখকৰ সহায় বিচাৰি। অৱশেষত ১৯০০ চনৰ ১ জানুৱাৰীত সৰস্বতীৰ প্ৰথম সংখ্যা প্ৰকাশ পায়।

ইণ্ডিয়ান প্ৰেছ ৰবীন্দ্ৰনাথ ঠাকুৰৰ ৰচনাখনৰ আদিম প্ৰচাৰক আৰু প্ৰকাশক আছিল, গীতাঞ্জলিক ধৰিও, যাৰ অধিকাৰ তেওঁ বিশ্ব ভাৰতী বিশ্ববিদ্যালয়লৈ হস্তান্তৰ কৰাৰ পূৰ্বে ১৯২২ চনলৈকে ৰাখিছিল। আলোচনীখনৰ জৰিয়তে তেওঁ কেৱল নিজৰ সমাজ সংস্কাৰবাদী এজেণ্ডা আনি হিন্দী সাহিত্যক এক নতুন দিশ দিয়াই নহয়, হিন্দী সাহিত্যৰ এই বিশ বছৰীয়া সময়ছোৱাত শৈলী আৰু সংবেদনশীলতাৰ গঠনৰ ক্ষেত্ৰতো নিজৰ স্থায়ী প্ৰভাৱ প্ৰয়োগ কৰিছিল। আজি ইয়াক তেওঁৰ নামেৰে "দ্বিবেদী যুগ" বুলি জনা যায়। সৰস্বতীৰ আন বিশিষ্ট সম্পাদক আছিল ৰাজনান্দগাঁৱৰ পদুমলাল পুন্নালাল বক্ষী, ঠাকুৰ শ্ৰীনাথ সিং আৰু দেৱদূত শুক্ল।

সৰস্বতী আলোচনীখন ১৯৭৫ চনত বন্ধ হৈছিল। ২০২০ চনত ইয়াক পুনৰুজ্জীৱিত কৰা হয় আৰু এতিয়া ইণ্ডিয়ান প্ৰেছৰ দ্বাৰা প্ৰকাশ কৰা হৈছে। ২০২০ চনত দেৱেন্দ্ৰ শুক্লাক ইয়াৰ সম্পাদক হিচাপে নিযুক্তি দিয়া হয়। ২০২২ চনৰ জানুৱাৰী মাহত ৰবি নন্দন সিং আৰু অনুপম পৰিহাৰক আলোচনীখনৰ সম্পাদক নিযুক্তি দিয়া হয়।

তথ্যসূত্ৰ

শ্ৰেণী:ভাৰতত প্ৰকাশিত আলোচনী
শ্ৰেণী:হিন্দী আলোচনী
টুপীমূৰীয়া বান্দৰ

টুপীমূৰীয়া বান্দৰ উত্তৰ-পূব ভাৰতত সচৰাচৰ দেখা পোৱা এবিধ বান্দৰৰ প্ৰজাতি। এই বান্দৰৰ প্ৰজাতিটো বিশ্বৰ অন্যান্য দেশ যেনে, বাংলাদেশ, নেপাল, ভূটান, চীন, আৰু ম্যানমাৰতো পোৱা যায়। টুপীমূৰীয়া বান্দৰৰ প্ৰধান বসতিস্থল চিৰসেউজীয়া বনাঞ্চল।

শ্ৰেণীবিভাজন

টুপীমূৰীয়া বান্দৰৰ চাৰিটা উপ-প্ৰজাতি চিনাক্ত কৰা হৈছে

Trachypithecus pileatus pileatus
Trachypithecus pileatus durga
Trachypithecus pileatus brahma
Trachypithecus pileatus tenebricus

বিৱৰণ

টুপীমূৰীয়া বান্দৰ দিনত চৰে আৰু গছৰ পাত খাই জীয়াই থাকে। ই সাধাৰণতে এটা বা তাতোধিক মতা প্ৰাণী আৰু বহুতো মাইকী প্ৰাণীৰে গঠিত সৰু দলত বাস কৰে।

স্থিতি তথা সংৰক্ষণ

টুপীমূৰীয়া বান্দৰক ভাৰতীয় বন্যপ্ৰাণী আইনত প্ৰথম অনুসূচী (Schedule I) ৰ জীৱ হিচাপে স্বীকৃতি দিয়া হৈছে। এই প্ৰাণীবিধ মূলত: ঝুম খেতি, বনাঞ্চল ধ্বংস, চোৰাং চিকাৰ ইত্যাদি কাৰণত সংকটৰ মুখামুখি হৈছে।

তথ্যসূত্ৰ

বহি:সংযোগ

A Field Guide to Indian Mammals -Vivek Menon

শ্ৰেণী:বান্দৰ
শ্ৰেণী:অসমৰ স্তন্যপায়ী বন্যজন্তু
জোঙাল বলহু

জোঙাল বলহু ; ১৩৬৫-১৩৮৫ চনৰ আশে-পাশে মধ্যযুগীয় উত্তৰ-পূব ভাৰতৰ এজন তিৱা ৰজা আছিল। ৰাজ্যখন অসম ৰাজ্যৰ বৰ্তমানৰ ৰহাত আছিল। তেওঁ তিৱা জনগোষ্ঠীৰ লোক সকলক শাসন কৰিছিল। জোঙাল বলহু গড়ত তেওঁৰ এটা প্ৰতিমূৰ্তি স্থাপন কৰা হৈছে।

প্ৰাৰম্ভিক জীৱন

১৪১৫-১৪৪০ চনত জোঙাল বলহু মৃগংক নামেৰেও পৰিচিত আছিল। তেওঁ ১৩৬৫-১৩৮৫ চনৰ কামতা ৰাজ্যৰ গংগাৱতী আৰু অৰিমত্তৰ পুত্ৰ। বড়ো-ভূঞাৰ শাসন কালত চন্দ্ৰপ্ৰভা/খোঞ্চৰী আৰু প্ৰতাপ সিংহ/মায়ামত্তৰ পুত্ৰ আছিল। এই কথা দেও লাংখুই গ্ৰন্থত বৰ্ণনা কৰা হৈছে। ১৩০৫-১৩২৫ চনত প্ৰতাপ সিংহ/প্ৰতাপ ধ্বজ আহোম বংশৰ পৰা কামতা ৰাজ্যৰ শাসক আছিল। তেওঁ অসমৰ ৰহাৰ ওচৰৰ ছহৰীত নিজৰ ৰাজ্য প্ৰতিষ্ঠা কৰিছিল।

কমতা ৰাজ্যৰ শেষৰজন ৰজা

তেওঁৰ ৰাজধানী নগাঁও জিলাৰ মৌজাত আছিল। নগাঁৱৰ ৰহাৰ ওচৰত জোঙাল বলহুৰ গড় নামে এটি পুৰণি গড় এতিয়াও দেখিবলৈ পোৱা যায়। জোঙাল বলহুৰ ৰাজ্যৰ ওচৰত তিৱা কছাৰী বিলাকৰ ৰাজ্য আছিল। সেয়ে কছাৰী সকলৰ লগত তেওঁৰ প্ৰায়ে কাজিয়া হৈছিল। এনে এখন কাজিয়াতে তেওঁৰ মৃত্যু হৈছিল।

তথ্যসূত্ৰ

টোকা

Narasimha and Emenyouin : African Literature Comes of Age, 1988,p 1-3
Richard M Dorson : Folklore and Folklife,1972,p-2
Padmanath Gohain Barua : Assam Buranji Buranji
Pratap Chandra Choudhury: History of Civilization of the people of Assam to the 12th century AD,p26
Dharma Singh Deka : Rahar Regoni, Jyotirekha Nagaon,1980
Maneswar Dewri : Tiwa Janajati aru Bhasar Itihas, Tribal Research Institute, Guwahati, Assam,1991

শ্ৰেণী:অসমৰ ইতিহাস